สวัสดีครับคุณ พอดีผมจะมีอาการปวดแบบเมื่อยๆรำคาญครับ จะเป็นเฉพาะเวลาเอี้ยวตัว หรือบิดตัวไปทางด้านขวาอย่างเดียวกับ พอเอี้ยวหรือบิดตัวไปข้างซ้ายไม่มีอาการครับ ผมเป็นแบบนี้มาเกือบปีแล้วครับ ใช้ชีวิตประจำวันไม่มีอาการปวดอะไรเลยครับ อยู่เฉยก็ไม่ปวดครับ เป็นเฉพาะเอี้ยวตัวจริงๆครับ ผมเป็นอะไรมามั้ยครับ ผมตรวจเลือดมาการทำงานตับไตปกติครับ
สวัสดีค่ะ อาการปวดเมื่อยแบบรู้สึกรำคาญ เป็นเวลาเอี้ยวตัว บิดตัวไปมานั้น อาจจะเกิดจาก กล้ามเนื้ออักเสบหรือตีงตัวหลังจากการใช้งาน เป็นลักษณะปวดเมื่อย สัมพันธ์กับการใช้งาน จากลักษณะที่กล่าวมานึกถึงภาวะนี้ได้มากที่สุดค่ะสาเหตุอื่นๆเช่น เส้นเอ็นอักเสบ รับประทานยาที่มีการทำให้ปวดกล้ามเนื้อ เช่นยาลดไขมันบางชนิด หรือเป็นปลายเส้นประสาทอักเสบ แต่น่าจะเป็นอาการแบบปวดแสบร้อนมากกว่าในเบื้องต้นพยายามหลีกเลี่ยงการทำท่าทางที่จะกระตุ้นให้มีอาการได้ พักการใช้งานหนักๆไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการได้ ซึ่งถ้าปวดเมื่อยมากขึ้นเรื่อยๆ กินยาหรือพักการใช้งานแล้วไม่ดีขึ้น ควรไปพบแพทย์เพื่อตรวจเพิ่มเติม